Tiyang Italia sampun ngginakaken pamintal mawi tenaga mesin saking wiwitan abad kaping 17 mawi dèskripsi ingkang dipunandharaken déning Vittorio Zonca. Leonardo Da Vinci gadhah skétsa kanggé modhèl ingkang sami, nanging langkung jangkep modelipun. John dipunkintun déning sedhèrèkipun kanggé neliti mesin pamintal Italia ingkang saged ngasilaken "organzine" (benang sutra ingkang kuwat asil saking pintalan). Organzine wigati supados saged ngasilaken kain sutra ingkang saé. Lajeng John Lombe pikantuk pakaryan ing salah satunggaling toko Italia ingkang wonten mesin pamintal sutra rahasia. Kanthi ndelik-ndelik piyambakipun mlebet ing toko nalika wanci dalu lan nggambar mesin mau kanthi dipunpadhangi lilin. John Lombe lajeng mbeta rancangan mau dhateng Inggris ing taun 1716.